Obscured by Clouds

Obscured by Clouds je štúdiový album britskej rockovej skupiny Pink Floyd, ktorý bol nahratý ako soundtrack pre francúzsky film La Valée, ktorý nakrútil režisér Barbet Schroeder. 

Album bol vydaný firmou Harvest/ EMI 3. júna, 1972 v Spojenom kráľovstve a 15. júna 1972 firmou Harvest/ Capitol v USA. V anglických rebríčkoch dosiahol tretiu priečku a 46. pozíciu v rebríčkoch albumov v USA. V marci 1994 dostal od RIAA zlatú platňu.

Roku 1986 bol album vydaný na CD. Digitálne remastrovaná edícia vyšla v marci 1996 v Spojenom kráľovstve a v auguste 1996 v USA.

 Niektoré zaujímavosti 
Skladba „Free Four“ bola prvá od skupiny Pink Floyd, ktorá bola vysielaná v amerických rádiách a bola zároveň prvou skladbou, inšpirovanou smrťou Erica Fletchera Watersa, Rogerovho otca, ktorý zomrel počas druhej svetovej vojny.

Na tomto albume sa autorsky významne presadil gitarista David Gilmour.

Inštrumentálny vstup titulnej (ako aj úvodnej) skladby albumu bol často používaný v úvode koncertov skupiny Pink Floyd. Skladba „Childhood’s End“ je inšpirovaná rovnomernnou novelou Arthura C. Clarka.

Pri nahrávaní tohto albumu bol prvýkrát použitý syntetizátor VCS 3.

 Dej filmu La Valeé 
(v angličtine nazývaný The Valley Obscured by Clouds)

Je o Viviane, žene francúzskeho konzula v Novej Guinei, ktorá zbiera perie vzácnych vtákov pre export do Paríža. Zúčastní expedície so štyrmi európskymi cestovateľmi vysoko v horách Papuy-Novej Guiney na miesto, ktoré je na mape jednoducho označené ako zahmlené územie (Obscured by Clouds).

Počas expedície sa rozhodnú pobudnúť v kmeni Mapuga, kde si môžu porovnať rozdiel medzi západnými hodnotami a hodnotami kmeňa. V závere absolvujú návštevu údolia bohov.

Téma filmu by sa dala tiež zhrnúť ako pokus tvorcov o opis sexuálnej slobody, zmeny myslenia, hľadanie raja, kontrast kultúry začiatku sedemdesiatych rokov voči spoločenstvu kmeňa Mapuga z dažďového pralesa v pohoriach Novej Guiney. Je filozoficky a štýlovo zameraný na idey v tom období tak populárnej éry Hippies.

 Zoznam skladieb 

 Single 
 (1972) „Free Four“/ „Stay“ (iba pre USA) 
 (1972) „Free Four“/ „The Gold It's in the...“ (iba pre Taliansko) 
 (1972) „Burning Bridges“ / „Childhood's End“

 Skupina Pink Floyd 
 David Gilmour - gitary, spev, VCS3 
 Roger Waters - basová gitara, spev, VCS3 
 Richard Wright - klávesy, spev, VCS3 
 Nick Mason - bicie, perkusie 
 Hipgnosis – obal albumu

 Externé odkazy 

Kategória:Hudobné albumy z 1972
Kategória:Albumy Pink Floyd
Kategória:Soundtracky